pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ ย้ำความสำเร็จกระแสตอบรับโครงการ “30 บาทรักษาทุกที่ ด้วยบัตรประชาชนใบเดียว” ดีมาก สั่งการเร่งเดินหน้าต่อระยะที่ 2 เพิ่มอีก 8 จังหวัด เตรียมขยายผลทั่วประเทศ
วันอังคารที่ 20 กุมภาพันธ์ 2567
20/02/2567
​นายกฯ ย้ําความสําเร็จกระแสตอบรับโครงการ “30 บาทรักษาทุกที่ ด้วยบัตรประชาชนใบเดียว” ดีมาก สั่งการเร่งเดินหน้าต่อระยะที่ 2 เพิ่มอีก 8 จังหวัด เตรียมขยายผลทั่วประเทศ
เพื่อสุขภาพ คุณภาพชีวิตที่ดีของคนไทย
วันนี้ (20 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เผยถึงผลความสําเร็จ กระแสตอบรับที่ดีมากจากโครงการ 30 บาทรักษาทุกที่ ด้วยบัตรประชาชนใบเดียว ระยะที่ 1 ใน 4 จังหวัดนําร่อง ได้แก่ แพร่ ร้อยเอ็ด เพชรบุรี และนราธิวาส ประชาชนพึงพอใจในการเข้าถึงบริการได้ง่ายขึ้น โดยนายกรัฐมนตรีจึงสั่งเร่งเดินหน้าโครงการฯ ระยะที่ 2 ใน 8 จังหวัดเพิ่มเติม ได้แก่ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา ตั้งเป้า Kick off เดือนมีนาคม 2567 พร้อมเตรียมขยายผลทั่วประเทศภายใน 1 ปี เพื่อขยายการอํานวยความสะดวกให้ประชาชน ลดความเหลื่อมล้ํา ให้คนไทยเข้าถึงการรักษาพยาบาลได้เท่าเทียม
โฆษกประจําสํานักนายกรัฐมนตรีกล่าวว่า นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ขานรับตามนโยบายนายกรัฐมนตรีเพื่อประโยชน์พี่น้องคนไทย ได้ยกระดับนโยบาย “30 บาท รักษาทุกโรค” สู่ “30 บาท รักษาทุกที่ ด้วยบัตรประชาชนใบเดียว” โดยนําร่อง Kick off ระยะที่ 1 เมื่อวันที่ 7 มกราคม 2567 ใน 4 จังหวัด ได้แก่ แพร่ ร้อยเอ็ด เพชรบุรี และนราธิวาส ซึ่ง 1 เดือนของการดําเนินโครงการ พบว่าได้รับกระแสตอบรับที่ดีอย่างมาก ประชาชนพึงพอใจการรับบริการ เนื่องจากสามารถเข้าถึงบริการได้ง่ายขึ้น โดยเฉพาะการส่งยาที่บ้าน ซึ่งมีการรับบริการถึง 2,288 ครั้ง การนัดหมายออนไลน์ 1,693 ครั้ง และการทํา Telemedicine 1,388 ครั้ง นอกจากนี้ ยังพบว่าผู้มารับบริการโดยไม่ใช้ใบส่งตัวที่โรงพยาบาลจังหวัดทั้ง 4 แห่ง เพิ่มขึ้นประมาณร้อยละ 3 ซึ่งอยู่ในระดับที่โรงพยาบาลรองรับการให้บริการได้ ขณะเดียวกันช่วยลดภาระงานของบุคลากรทางการแพทย์ โดยเฉพาะงานด้านเอกสาร จากการเชื่อมโยงประวัติสุขภาพอิเล็กทรอนิกส์ส่วนบุคคล (PHR) นับเป็นความสําเร็จก้าวแรกในการสนับสนุนนโยบายนี้ของรัฐบาล
จากความสําเร็จดังกล่าว รัฐบาลเร่งเดินหน้าโครงการฯ ระยะที่ 2 เพิ่มเติมใน 8 จังหวัด ได้แก่ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา ตั้งเป้า Kick off ในเดือนมีนาคม 2567
“นายกรัฐมนตรีมุ่งมั่นลดความเหลือมล้ํา สนับสนุนประชาชนให้เข้าถึงบริการสาธารณสุข ด้วยเทคโนโลยีดิจิทัลที่ทันสมัย และเป็นการพัฒนาระบบบริการสาธารณสุขของประเทศให้มีคุณภาพ เชื่อมั่นว่านโยบายประกันสุขภาพ 30 บาท เป็นนโยบายที่เห็นผลจริงได้ประโยชน์ถึงประชาชน โดยนายกรัฐมนตรีขอบคุณความร่วมแรง ร่วมใจ จากทุกภาคส่วน โดยเฉพาะอย่างยิ่ง นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ด้วยเชื่อว่า หากพี่น้องคนไทยสุขภาพแข็งแรง และมีคุณภาพชีวิตที่ดี จะเป็นกําลังสําคัญในการขับเคลื่อนเศรษฐกิจและสังคมของประเทศต่อไป” นายชัย กล่าว
รัฐบาลไทย-ข่าวทำเนียบรัฐบาล-​ครม. มีมติให้ความเห็นชอบ การกำหนดราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้นสุดท้าย ฤดูการผลิตปี 2565/2566 เป็นรายเขต 9 เขต
วันอังคารที่ 20 กุมภาพันธ์ 2567
20/02/2567
​ครม. มีมติให้ความเห็นชอบ การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 เป็นรายเขต 9 เขต
​ครม. มีมติให้ความเห็นชอบ การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 เป็นรายเขต 9 เขต และการกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2566/2567
วันที่ 20 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (20 กุมภาพันธ์ 2567) มีมติให้ความเห็นชอบการกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 เป็นรายเขต 9 เขต ตามที่กระทรวงอุตสาหกรรม (อก.) เสนอ โดยเขตมีอัตราเฉลี่ยทั่วประเทศ ดังนี้
-ราคาอ้อยขั้นสุดท้าย ฤดูการผลิตปี 2565/2566 ในอัตรา 1,197.53 บาท/ตันอ้อย ณ ระดับความหวานที่ 10 ซี.ซี.เอส.
-อัตราขึ้น/ลงของราคาอ้อย เท่ากับ 71.85 บาท/ 1 หน่วย ซี.ซี.เอส. และ
-ผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 เท่ากับ 513.23 บาท/ตันอ้อย
ส่วนการกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2566/2567 ทั้ง 9 เขตคํานวณราคาอ้อยเป็นราคาเดียวทั่วประเทศ ดังนี้
-ราคาอ้อยขั้นต้นฤดูการผลิตปี 2566/2567 ในอัตรา 1,420 บาทต่อตันอ้อย ณ ระดับความหวานที่ 10 ซี.ซี.เอส.2 หรือเท่ากับร้อยละ 91.43 ของประมาณการราคาอ้อยเฉลี่ยทั่วประเทศ 1,674.64 บาทต่อตันอ้อย) และกําหนดอัตราขั้น/ลง ของราคาอ้อยเท่ากับ 85.20 บาทต่อ 1 หน่วย ซี.ซี.เอส.
-ผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2566/2567 เท่ากับ 608.57 บาทต่อตันอ้อย
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา เข้ารับรางวัลศิษย์เก่าดีเด่นลูกพระจอมฯ ปี 66 จากองคมนตรี สาขาบริหารองค์กรภาครัฐ/การเมือง
วันอังคารที่ 20 กุมภาพันธ์ 2567
20/02/2567
​รัฐมนตรีฯ พิมพ์ภัทรา เข้ารับรางวัลศิษย์เก่าดีเด่นลูกพระจอมฯ ปี 66 จากองคมนตรี สาขาบริหารองค์กรภาครัฐ/การเมือง
​รัฐมนตรีฯ พิมพ์ภัทรา เข้ารับรางวัลศิษย์เก่าดีเด่นลูกพระจอมฯ ปี 66 จากองคมนตรี สาขาบริหารองค์กรภาครัฐ/การเมือง
วันที่ 19 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้ารับประกาศเกียรติคุณศิษย์เก่าดีเด่น 2566 มหาวิทยาลัยเทคโนโลยีพระจอมเกล้าพระนครเหนือ (มจพ.) เนื่องในโอกาสวันคล้ายวันสถาปนามหาวิทยาลัยเทคโนโลยีพระจอมเกล้าพระนครเหนือ ครบ 65 ปี ณ หอประชุมประดู่แดง มหาวิทยาลัยเทคโนโลยีพระจอมเกล้าพระนครเหนือ โดยรัฐมนตรีว่าการกระทรวงอุตสาหกรรม ได้สําเร็จการศึกษาระดับปริญญาตรี สาขาวิชาเคมีอุตสาหกรรม คณะวิทยาศาสตร์ประยุกต์ เป็นศิษย์เก่าดีเด่น สาขาบริหารองค์กรภาครัฐ / การเมือง โดยได้รับเกียรติจาก พลอากาศเอก จอม รุ่งสว่าง องคมนตรี เป็นประธานในพิธี พร้อมทั้งร่วมเยี่ยมชมบูธนิทรรศการผลงานนวัตกรรมเทคโนโลยีที่โดดเด่น และผลงานวิจัยของนักศึกษาร่วมกับเอกชน ได้แก่ บูธเทคโนโลยีดาวเทียม เทคโนโลยีหุ่นยนต์และระบบอัตโนมัติ เทคโนโลยียานยนต์ไฟฟ้าอัจฉริยะ เทคโนโลยีพลังงานเพื่อความยั่งยืน เทคโนโลยีอุตสาหกรรมเกษตรและอาหาร รวมถึงผลงานวิจัยและนวัตกรรมที่ได้รับรางวัลในระดับชาติและนานาชาติ โดยมี ศาสตราจารย์ ดร.สุชาติ เซี่ยงฉิน อธิการบดีมหาวิทยาลัยเทคโนโลยีพระจอมเกล้าพระนครเหนือ ให้การต้อนรับ
รัฐบาลไทย-ข่าวทำเนียบรัฐบาล-รัฐบาลหนุนจัดการแข่งขันฟุตบอล “STT Cup 2024” ในพื้นที่จังหวัดชายแดนใต้ เปิดโอกาสสู่การเป็นนักฟุตบอลอาชีพ
วันอังคารที่ 20 กุมภาพันธ์ 2567
รัฐบาลหนุนจัดการแข่งขันฟุตบอล “STT Cup 2024” ในพื้นที่จังหวัดชายแดนใต้ เปิดโอกาสสู่การเป็นนักฟุตบอลอาชีพ
.....
รัฐบาลหนุนจัดการแข่งขันฟุตบอล “STT Cup 2024” ในพื้นที่จังหวัดชายแดนใต้ เปิดโอกาสสู่การเป็นนักฟุตบอลอาชีพ
.
รัฐบาล โดยคณะกรรมการยุทธศาสตร์การพัฒนาจังหวัดชายแดนภาคใต้ เดินหน้าจัดการแข่งขันฟุตบอล Selatan Thailand Tournament Cup (STT Cup) 2024 ในพื้นที่ จังหวัดชายแดนใต้ ทั้งนี้ “สลาตัน” แปลว่า 5 จังหวัดชายแดนใต้
.
การจัดกิจกรรมครั้งนี้ ดําเนินการตามมติคณะรัฐมนตรีที่เห็นชอบการจัดการแข่งขันฟุตบอลดังกล่าว เพื่อมอบให้เป็นของขวัญปีใหม่แก่ประชาชนจังหวัดชายแดนใต้
.
เป็นการเปิดโอกาสให้ประชาชนแสดงความสามารถด้านการเล่นฟุตบอล และสามารถต่อยอดอันเป็นประโยชน์แก่ทีมฟุตบอลอาชีพในพื้นที่ เพื่อเข้าสู่การแข่งขันระดับโลก และจะมีการเฟ้นหาผู้ที่มีความสามารถด้านฟุตบอล เพื่อสนับสนุนให้เป็นนักฟุตบอลอาชีพต่อไป
.
ระเบียบการจัดแข่งขัน มีดังนี้
• จัดแข่งขันฯ ช่วงเดือน เมษายน 2567
• นักฟุตบอลอาชีพที่มีชื่ออยู่ในลีก T1 T2 และ T3 ไม่สามารถเข้าร่วมการแข่งขัน
• เป็นการแข่งขันประเภททีมชาย ระดับประชาชนทั่วไป จํานวน 128 ทีม
• อยู่ในพื้นที่ 3 จังหวัดชายแดนภาคใต้ (ปัตตานี ยะลา และนราธิวาส) และ 4 อําเภอ จ.สงขลา (เทพา นาทวี จะนะ และ สะบ้าย้อย)
• ดําเนินการแข่งขันรอบแบ่งกลุ่ม 32 กลุ่ม กลุ่มละ 4 ทีม
• ทีมอันดับ 1 ในแต่ละกลุ่ม จะผ่านเข้ารอบ Knock Out เข้าสู่รอบ 32 ทีม จนถึงรอบชิงชนะเลิศ
• ทีมชนะเลิศ จะได้รับเงินรางวัล จํานวน 1,000,000 บาท พร้อมถ้วยรางวัลจากนายกรัฐมนตรี
.
ทั้งนี้ ทางผู้จัดงานจะสนับสนุน ชุดกีฬาให้ทีมละ 2 แบบ แบบละ 22 ชุด ประกอบด้วย ผู้เล่นตัวจริงและผู้เล่นสํารอง จํานวน 18 ชุด และทีมงาน 4 ชุด ผู้สนใจสามารถลงสมัครแข่งขันได้ตั้งแต่วันที่ 20 - 29 กุมภาพันธ์ 2567 ณ ที่ว่าการอําเภอในจังหวัดชายแดนใต้
.
อ่านเพิ่มเติม คลิกhttps://www.thaigov.go.th/news/contents/details/79011
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พัชรวาท” เตรียมคุย “ธรรมนัส” หาทางออกหมุดนิรนาม ส.ป.ก. 4-01 ในพื้นที่เขาใหญ่ ชี้เรื่องใหญ่ต้องเร่งจัดการให้โปร่งใส - ตรงไปตรงมา ยัน 2 กระทรวงฯ ไม่มีขัดแย้ง
วันจันทร์ที่ 19 กุมภาพันธ์ 2567
“พัชรวาท” เตรียมคุย “ธรรมนัส” หาทางออกหมุดนิรนาม ส.ป.ก. 4-01 ในพื้นที่เขาใหญ่ ชี้เรื่องใหญ่ต้องเร่งจัดการให้โปร่งใส - ตรงไปตรงมา ยัน 2 กระทรวงฯ ไม่มีขัดแย้ง
“พัชรวาท” เตรียมคุย “ธรรมนัส” หาทางออกหมุดนิรนาม ส.ป.ก. 4-01 ในพื้นที่เขาใหญ่ ชี้เรื่องใหญ่ต้องเร่งจัดการให้โปร่งใส - ตรงไปตรงมา ยัน 2 กระทรวงฯ ไม่มีขัดแย้ง
“พัชรวาท” เตรียมคุย “ธรรมนัส” หาทางออกหมุดนิรนาม ส.ป.ก. 4-01 ในพื้นที่เขาใหญ่ ชี้เรื่องใหญ่ต้องเร่งจัดการให้โปร่งใส - ตรงไปตรงมา ยัน 2 กระทรวงฯ ไม่มีขัดแย้ง
วันที่ 19 กุมภาพันธ์ 2567 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงกรณีพิพาท จุดหมุดนิรนาม ส.ป.ก. 4-01 ในเขตอุทยานแห่งชาติเขาใหญ่ว่า วานนี้ (18 กุมภาพันธ์ 2567) ได้มอบหมายให้ ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ ลงพื้นที่พร้อมกับนายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช นายชัยวัฒน์ ลิ้มลิขิตอักษร ผู้อํานวยการสํานักอุทยานแห่งชาติ และเจ้าหน้าที่ที่เกี่ยวข้อง ตรวจสอบข้อเท็จจริง ซึ่งได้มีการรายงานข้อมูลในเบื้องต้นให้ได้รับทราบแล้ว ดังนั้น ในวันพรุ่งนี้ (20 กุมภาพันธ์ 2567) จะได้เชิญ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มาหารือร่วมกัน เพราะเรื่องนี้เป็นปัญหาของแนวเขตที่มีการทับซ้อนกันทั้ง 3 หน่วยงาน ได้แก่ กรมป่าไม้ กรมอุทยานแห่งชาติฯและ ส.ป.ก. ว่าจะมีแนวทางต่อกรณีนี้อย่างไร โดยคาดว่าจะใช้เวลาหารือกันในช่วงเช้าก่อนการประชุมคณะรัฐมนตรี ซึ่งต้องเร่งหาข้อยุติให้ได้โดยเร็วที่สุด เพราะเป็นเรื่องใหญ่ สังคมให้ความสนใจเป็นอย่างมาก ต้องทําให้เกิดความโปร่งใส ตรงไปตรงมา รวมทั้งจะพิจารณาเรื่องการตั้งคณะกรรมการตรวจสอบข้อเท็จจริงตามข้อเรียกร้องด้วย
“ยืนยันว่ากระทรวงทรัพยากรธรรมชาติและสิ่งแวดล้อม กับกระทรวงเกษตรและสหกรณ์ ไม่ได้มีปัญหาข้อขัดแย้งอะไรกัน โดยนายอรรถพล แจ้งว่าได้มีการประสานข้อมูลกันมาโดยตลอด ในระดับหน่วยงานได้ให้ความร่วมมือกันเป็นอย่างดี แต่อาจจะมีจุดเล็กจุดน้อยในรายละเอียดที่ตกหล่น แต่ท้ายที่สุดต้องยึดตามข้อมูลหลักฐานข้อเท็จจริง ที่เชื่อว่ามีเพียงหนึ่งเดียวและสามารถพิสูจน์ได้ ขอให้ประชาชนวางใจ”พล.ต.อ.พัชรวาทกล่าว
พล.ต.อ.พัชรวาท กล่าวอีกว่า ขอขอบคุณภาคประชาชน กลุ่มอนุรักษ์ฯ ที่ห่วงใยว่ากรณีดังกล่าวจะกระทบต่อการเป็นมรดกโลกของอุทยานแห่งชาติเขาใหญ่ กระทรวงทรัพยากรฯ ไม่ได้นิ่งนอนใจ มีการติดตามและลงพื้นที่ตรวจสอบอยู่เสมอ รวมไปถึงพื้นที่อุทยานอื่น ๆ หากพบว่ามีการบุกรุก ก็ต้องดําเนินการตามขั้นตอนทางกฎหมายอย่างเด็ดขาด
รัฐบาลไทย-ข่าวทำเนียบรัฐบาล-ทหารจิตอาสาบริจาคโลหิตเพื่อประชาชน กู้วิกฤตโลหิตขาดแคลน
วันอังคารที่ 20 กุมภาพันธ์ 2567
ทหารจิตอาสาบริจาคโลหิตเพื่อประชาชน กู้วิกฤตโลหิตขาดแคลน
ศบภ.มทบ.32 ร่วมบริจาคโลหิตให้กับ นายบุญธรรม แต้มคม ซึ่งได้เข้ารับการผ่าตัด เเละนอนรักษาตัวที่โรงพยาบาลลําปาง อ.เมือง จ.ลําปาง สําหรับช่วยเหลือประชาชนกรณีต้องใช้โลหิตฉุกเฉินรอรับการรักษาพยาบาล
บริจาครวมทั้งหมด 800 cc. สถานที่บริจาค ณ ห้องคลังเลือด โรงพยาบาลลําปาง อ.เมือง จ.ลําปาง
รัฐบาลไทย-ข่าวทำเนียบรัฐบาล-“มนพร” ร่วมคณะ “นายกฯ” ตรวจราชการจังหวัดนครพนม ติดตามการพัฒนาเศรษฐกิจ การท่องเที่ยวในพื้นที่ สู่ศูนย์กลางโลจิสติกส์ภาคอีสานตอนบน
วันเสาร์ที่ 17 กุมภาพันธ์ 2567
“มนพร” ร่วมคณะ “นายกฯ” ตรวจราชการจังหวัดนครพนม ติดตามการพัฒนาเศรษฐกิจ การท่องเที่ยวในพื้นที่ สู่ศูนย์กลางโลจิสติกส์ภาคอีสานตอนบน
...
นายเศรษฐา ทวีสิน นายกรัฐมนตรี พร้อมด้วยคณะรัฐมนตรี นางมนพร เจริญศรี รัฐมนตรีช่วยว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม ร่วมลงพื้นที่ตรวจราชการ ณ จังหวัดนครพนม เมื่อวันที่ 17 กุมภาพันธ์ 2567 โดยมีการติดตามการดําเนินการของด่านศุลกากรจังหวัดนครพนม และการพัฒนาพื้นที่ อาทิ สถานการณ์การนําเข้า - ส่งออกสินค้าผ่านสะพานมิตรภาพไทย-ลาว แห่งที่ 3 การพัฒนาพื้นที่เขตเศรษฐกิจพิเศษนครพนม โครงการศูนย์การขนส่งชายแดนจังหวัดนครพนม และถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดน บริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลย 212 อําเภอท่าอุเทน จังหวัดนครพนม พร้อมทั้งประชุมหารือแผนพัฒนาและแก้ไขปัญหาของจังหวัดนครพนม ร่วมงานนมัสการพระธาตุพนมวรมหาวิหาร และพบประชาชน
นางมนพร กล่าวว่า ตามนโยบายของรัฐบาลที่ให้ความสําคัญในการให้บริการและกํากับดูแลโครงข่ายคมนาคมในทุกมิติ ทั้งด้านเศรษฐกิจ ความปลอดภัย ส่งเสริมศักยภาพทางเศรษฐกิจ การค้า การลงทุน การท่องเที่ยว และความมั่นคงของประเทศ โดยกระทรวงคมนาคมได้ดําเนินโครงการสําคัญในการพัฒนาพื้นที่จังหวัดนครพนม ประกอบด้วย ศูนย์การขนส่งชายแดนจังหวัดนครพนม กําหนดก่อสร้างแล้วเสร็จปี 2568 เส้นทางถนนเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลข 212 อําเภอท่าอุเทน จังหวัดนครพนม กําหนดก่อสร้างแล้วเสร็จปี 2568 และเส้นทางรถไฟ บ้านไผ่ – มุกดาหาร - นครพนม กําหนดก่อสร้างแล้วเสร็จปี 2570 อีกทั้งได้ให้มหาวิทยาลัยนครพนมทําโครงการจัดตั้ง Medical & Wellness Hub เพื่อรองรับการเป็นเมืองพักผ่อน และรองรับสังคมผู้สูงวัย ซึ่งโครงการดังกล่าวทั้งหมดนี้จะสามารถต่อยอดเศรษฐกิจของจังหวัดนครพนม สร้างความเจริญให้เกิดขึ้นในพื้นที่ เกิดการจ้างงานและสร้างรายได้เพิ่มขึ้น และทําให้จังหวัดนครพนมสามารถพัฒนาผลักดันจากเมืองรองเป็นเมืองหลัก เป็นศูนย์กลางทางโลจิสติกส์ของอีสานตอนบน ยกระดับโครงข่ายคมนาคมเชื่อมโยงสู่ภูมิภาค ส่งเสริมและเพิ่มศักยภาพในการแข่งขันของประเทศ
นอกจากนี้ นางมนพรได้สั่งการให้กรมเจ้าท่าดูแลความปลอดภัยทางน้ํา ในช่วงงานนมัสการองค์พระธาตุพนม ระหว่างวันที่ 17 - 25 กุมภาพันธ์ 2567 โดยถือว่าเป็นงานบุญประจําปีที่จะมีนักท่องเที่ยวประชาชนชาวลาวใช้บริการเรือโดยสารข้ามฟาก เรือโดยสารจํานวนมากทุกปี จึงได้เน้นย้ําให้มีการคุมเข้มการคมนาคมทางน้ําให้มีมาตรฐานความปลอดภัยสูงที่สุด
รัฐบาลไทย-ข่าวทำเนียบรัฐบาล-ติดสปีดความพร้อมบัตรประชาชนใบเดียวรักษาทุกที่ เฟสสอง “ชลน่าน” เผย หลายจังหวัดผลงานดีตั้งแต่ก่อนคิกออฟ
วันอาทิตย์ที่ 18 กุมภาพันธ์ 2567
ติดสปีดความพร้อมบัตรประชาชนใบเดียวรักษาทุกที่ เฟสสอง “ชลน่าน” เผย หลายจังหวัดผลงานดีตั้งแต่ก่อนคิกออฟ
รัฐมนตรีว่าการกระทรวงสาธารณสุข เร่งรัดความพร้อม 8 จังหวัด เดินหน้า 30 บาทรักษาทุกที่ ด้วยบัตรประชาชนใบเดียวระยะที่ 2 เผย หลายจังหวัดทําผลงานได้ดีก่อนถึงกําหนดคิกออฟเดือนมีนาคม
รัฐมนตรีว่าการกระทรวงสาธารณสุข เร่งรัดความพร้อม 8 จังหวัด เดินหน้า 30 บาทรักษาทุกที่ ด้วยบัตรประชาชนใบเดียวระยะที่ 2 เผย หลายจังหวัดทําผลงานได้ดีก่อนถึงกําหนดคิกออฟเดือนมีนาคม “พังงา” ประชาชนกว่าครึ่งยืนยันตัวตนแล้ว “นครราชสีมา” บุคลากรยืนยันตัวตน 95% เทเลเมดิซีนสูงสุด 1.1 หมื่นครั้ง “สระแก้ว” ออกใบรับรองแพทย์ดิจิทัลสูงสุดเกือบ 3 หมื่นใบ “หนองบัวลําภู” นัดหมายออนไลน์สูงสุด 1,489 ครั้ง จัด Health Rider ครบทั้ง 6 รพ. กําชับจัดทําแผนดําเนินงาน รุกใช้สื่อโซเชียลสร้างความเข้าใจประชาชนในการใช้บริการ
นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงความคืบหน้าการขับเคลื่อนนโยบาย 30 บาทรักษาทุกที่ ด้วยบัตรประชาชนใบเดียว ว่า การดําเนินงานระยะที่ 1 ใน 4 จังหวัดนําร่อง ได้แก่ แพร่ เพชรบุรี ร้อยเอ็ด และนราธิวาส ถือว่าประสบความสําเร็จอย่างยิ่ง ประชาชนให้การตอบรับอย่างมากเนื่องจากช่วยเพิ่มความสะดวกในการเข้ารับบริการใกล้บ้าน ขณะเดียวกันก็ช่วยลดภาระงานของบุคลากรทางการแพทย์ โดยเฉพาะงานด้านเอกสาร จากการเชื่อมโยงระบบข้อมูลประวัติสุขภาพอิเล็กทรอนิกส์ส่วนบุคคล (PHR) สําหรับการเดินหน้าต่อในระยะที่ 2 อีก 8 จังหวัด ได้แก่ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา ซึ่งตั้งเป้าจะคิกออฟในเดือนมีนาคมนี้ ในส่วนของการเชื่อมโยงประวัติสุขภาพอิเล็กทรอนิกส์ส่วนบุคคล (PHR) โรงพยาบาลในสังกัดสํานักงานปลัดกระทรวงสาธารณสุข ทั้งโรงพยาบาลศูนย์ โรงพยาบาลทั่วไป โรงพยาบาลชุมชน 8 จังหวัดรวม 96 แห่งดําเนินการครบถ้วนแล้ว และแต่ละจังหวัดยังมีความก้าวหน้าอย่างมากในหลายๆ เรื่อง อาทิ พังงา ประชาชนยืนยันตัวตนแล้ว 52%, นครราชสีมา บุคลากรทางการแพทย์ยืนยันตัวตน 95% ให้บริการการแพทย์ทางไกลสูงสุด 11,517 ครั้ง, สระแก้ว ออกใบรับรองแพทย์ดิจิทัลสูงสุด 29,594 ใบ, หนองบัวลําภู ให้บริการนัดหมายออนไลน์สูงสุด 1,489 ครั้ง และจัดบริการส่งยาและเวชภัณฑ์ผ่าน Health Rider ครบทั้ง 6 โรงพยาบาล
“เห็นได้ว่า 8 จังหวัดนําร่องในระยะที่สอง ขณะนี้มีความพร้อมในการดําเนินการอย่างมาก อย่างไรก็ตาม ได้กําชับให้เร่งจัดทําข้อมูลเพื่อเผยแพร่ให้ประชาชนในแต่ละจังหวัดได้เข้าใจเกี่ยวกับการเข้ารับบริการผ่านโครงการ 30 บาทรักษาทุกที่ ด้วยบัตรประชาชนใบเดียว และสามารถสอบถามรายละเอียดได้อย่างสะดวกรวดเร็ว โดยเน้นสื่อรูปแบบอินโฟกราฟิก และช่องทางโซเชียล เช่น Tiktok ในการสื่อสารประชาสัมพันธ์ รวมทั้งออกหน่วยบริการประชาชนในการยืนยันตัวตน Health ID เพื่ออํานวยความสะดวกในการเข้าถึงการรักษา และติดตามผลการดําเนินงาน ปัญหาอุปสรรค ในพื้นที่ 4 จังหวัดนําร่อง เพื่อเป็นข้อมูลในการจัดทําแผนการดําเนินงานใน 8 จังหวัดนําร่องต่อไป” นพ.ชลน่านกล่าว
****************************************** 18 กุมภาพันธ์ 2567
รัฐบาลไทย-ข่าวทำเนียบรัฐบาล-​นายกฯ ย้ำ อดีตนายกฯ ทักษิณ กลับบ้าน ทุกอย่างเป็นไปตามกฎหมาย เผยรู้สึกยินดี ยืนยันนายกรัฐมนตรีมีคนเดียว
วันอาทิตย์ที่ 18 กุมภาพันธ์ 2567
18/02/2567
​นายกฯ ย้ํา อดีตนายกฯ ทักษิณ กลับบ้าน ทุกอย่างเป็นไปตามกฎหมาย เผยรู้สึกยินดี ยืนยันนายกรัฐมนตรีมีคนเดียว
​นายกฯ ย้ํา อดีตนายกฯ ทักษิณ กลับบ้าน ทุกอย่างเป็นไปตามกฎหมาย เผยรู้สึกยินดี ยืนยันนายกรัฐมนตรีมีคนเดียว
วันนี้ (18 กุมภาพันธ์ 2567) เวลา 09.30 น. ณ บึงหนองหาน จังหวัดสกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์แสดงความยินดีที่นายทักษิณ ชินวัตร อดีตนายกฯ ได้รับการพักโทษ และเดินทางกลับบ้านพักหรือบ้านจันทร์ส่องหล้า โดยกล่าวยืนยันว่า ทุกอย่างเป็นไปตามขั้นตอนของกฎหมาย และยังย้ําคําเดิมว่านายทักษิณ เป็นอดีตนายกฯ ที่มีความรู้ความสามารถ และได้รับความนิยมจากประชาชนสูงสุดท่านหนึ่ง
นายกฯ กล่าวต่อไปว่า สําหรับตนเอง รู้สึกยินดี แต่ยังไม่ได้โทรศัพท์ไปพูดคุยกับ น.ส.แพทองธาร ชินวัตร หัวหน้าพรรคเพื่อไทย เพราะช่วงนี้อยากให้เป็นเวลาของครอบครัว แต่ไม่ต้องห่วง ระหว่างตนเองกับ น.ส.แพทองธารนั้น ใจถึงใจอยู่แล้ว และเหมือนเช่นที่ตนเองได้พบกับอดีตนายกฯ ทุกท่าน เมื่อได้รับตําแหน่งเข้ามา หากมีโอกาสก็จะเข้าพบ อย่างเช่น พล.อ.ประยุทธ์ จันทร์โอชา อดีตนายกฯ
ผู้สื่อข่าวถามว่าขณะนี้ยังมีผู้เห็นต่างที่วิจารณ์ว่า อํานาจในการบริหารตอนนี้ได้เปลี่ยนจากทําเนียบรัฐบาลไปอยู่ที่บ้านจันทร์ส่องหล้าแล้ว นายกฯ กล่าวว่า ตนเองยอมรับในความเห็นต่าง แต่ไม่อยากให้นําเรื่องนี้มาเป็นประเด็น เพราะยืนยันว่าตามรัฐธรรมนูญไทย นายกรัฐมนตรีมีได้เพียงคนเดียว
รัฐบาลไทย-ข่าวทำเนียบรัฐบาล-นายกฯ สักการะพระธาตุเชิงชุมและหลวงพ่อพระองค์แสน จ.สกลนคร เพื่อความเป็นสิริมงคล ย้ำรัฐบาลมีแผนไม่ท่วมไม่แล้งดูแลเรื่องน้ำให้ประชาชน-แก้ไขปัญหายาเสพติดอย่างจริงจัง
วันอาทิตย์ที่ 18 กุมภาพันธ์ 2567
18/02/2567
นายกฯ สักการะพระธาตุเชิงชุมและหลวงพ่อพระองค์แสน จ.สกลนคร เพื่อความเป็นสิริมงคล ย้ํารัฐบาลมีแผนไม่ท่วมไม่แล้งดูแลเรื่องน้ําให้ประชาชน-แก้ไขปัญหายาเสพติดอย่างจริงจัง
นายกฯ สักการะพระธาตุเชิงชุมและหลวงพ่อพระองค์แสน จ.สกลนคร เพื่อความเป็นสิริมงคล ย้ํารัฐบาลมีแผนไม่ท่วมไม่แล้งดูแลเรื่องน้ําให้ประชาชน-แก้ไขปัญหายาเสพติดอย่างจริงจัง
วันนี้ (18 กุมภาพันธ์ 2567) เวลา 09.05 น. ณ วัดพระธาตุเชิงชุมวรวิหาร ตําบลธาตุเชิงชุม อําเภอเมืองสกลนคร จังหวัดสกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สักการะพระธาตุเชิงชุม เพื่อความเป็นสิริมงคลในโอกาสเดินทางมาตรวจราชการที่จังหวัดสกลนคร โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงมหาดไทย นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา และนางมนพร เจริญศรี รัฐมนตรีช่วยว่าการกระทรวงคมนาคม ร่วมสักการะฯ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีจุดธูปเทียน วางพวงมาลัย กราบสักการะองค์พระธาตุเชิงชุมและหลวงพ่อพระองค์แสน พร้อมกับกราบนมัสการพระครูกิตติธรรมนิวิฐ ผู้ช่วยเจ้าอาวาสวัดพระธาตุเชิงชุม และถวายพวงมาลัย เครื่องไทยธรรม พร้อมกับกรวดน้ํา โดยผู้ช่วยเจ้าอาวาสฯ ได้กล่าวชื่นชมการทํางานของนายกรัฐมนตรี และอยากให้นายกรัฐมนตรีช่วยดูแลเรื่องภัยแล้งและปัญหายาเสพติด ทั้งนี้ นายกรัฐมนตรีกล่าวขอบคุณและยืนยันว่ารัฐบาลมีแผนเกี่ยวกับเรื่องไม่ท่วมไม่แล้ง ที่จะดูแลเรื่องน้ําให้กับประชาชนตลอดทั้งปี พร้อมย้ําว่าจะมีการแก้ไขปัญหายาเสพติดอย่างจริงจัง
จากนั้น นายกรัฐมนตรีได้รับชมการแสดงต้อนรับจากชมรมคนรักพระธาตุเชิงชุม ก่อนจะเดินทางต่อไปยังสวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา ตําบลธาตุเชิงชุม อําเภอเมืองสกลนคร จังหวัดสกลนคร
สําหรับพระธาตุเชิงชุม เป็นปูชนียสถานสําคัญคู่บ้านคู่เมืองสกลนครมาแต่โบราณ รูปแบบขององค์พระธาตุได้รับอิทธิพลจากพระธาตุพนม องค์พระธาตุสร้างครอบทับปราสาทเขมรที่ก่อด้วยศิลาแลง สร้างขึ้นเมื่อใดไม่ปรากฏหลักฐานชัด ภายในพระวิหารประดิษฐานพระพุทธรูป หลวงพ่อพระองค์แสน เป็นพระพุทธรูปเก่าแก่คู่บ้านคู่เมืองของชาวสกลนคร โดยการสักการะพระธาตุเชิงชุมนั้น เชื่อว่าจะก่อให้เกิดความเป็นสิริมงคลสูงสุดแก่ตนเองและครอบครัว ให้มีความเจริญรุ่งเรือง แคล้วคลาดปราศจากอันตราย
รัฐบาลไทย-ข่าวทำเนียบรัฐบาล-นายกฯ ชื่นชมดีไซน์ที่สวยงามของผ้าย้อมครามบ้านดอนกอย จ.สกลนคร พร้อมนำไอเดียไปเสนอในเวทีโลก เพื่อยกระดับเพิ่มมูลค่าผลิตภัณฑ์ นำความภูมิใจสู่บ้านดอนกอย
วันอาทิตย์ที่ 18 กุมภาพันธ์ 2567
18/02/2567
นายกฯ ชื่นชมดีไซน์ที่สวยงามของผ้าย้อมครามบ้านดอนกอย จ.สกลนคร พร้อมนําไอเดียไปเสนอในเวทีโลก เพื่อยกระดับเพิ่มมูลค่าผลิตภัณฑ์ นําความภูมิใจสู่บ้านดอนกอย
นายกฯ ชื่นชมดีไซน์ที่สวยงามของผ้าย้อมครามบ้านดอนกอย จ.สกลนคร พร้อมนําไอเดียไปเสนอในเวทีโลก เพื่อยกระดับเพิ่มมูลค่าผลิตภัณฑ์ นําความภูมิใจสู่บ้านดอนกอย
วันนี้ (18 กุมภาพันธ์ 2567) เวลา 13.30 น. ณ ศูนย์เรียนรู้ผ้าย้อมคราม ตําบลสว่าง อําเภอพรรณานิคม จังหวัดสกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เยี่ยมชมศูนย์เรียนรู้ผ้าย้อมคราม “วิชชาลัยดอนกอย วิถีแห่งการพัฒนาที่ยั่งยืน” และจับคู่ความร่วมมือระหว่างภาคเอกชนและกลุ่มผลิตสินค้าผ้าย้อมคราม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีเยี่ยมชมกิจกรรมการเตรียมเส้นด้ายจากการย้อมครามและสีธรรมชาติจากไม้ให้สี การมัดย้อมเสื้อด้วยสีธรรมชาติจากเนื้อคราม และการสาธิตการมัดลายผ้า โดยนายกฯ ได้สอบถามถึงกระบวนการ ขั้นตอนต่าง ๆ พร้อมกล่าวว่า ผ้าย้อมครามบ้านดอนกอยเป็นผลิตภัณฑ์ที่มีการดีไซน์ที่สวยงาม เชื่อว่าจะสามารถพัฒนาไปได้อีกไกล หากสามารถยกระดับผลิตภัณฑ์ให้ตอบโจทย์ของผู้บริโภคทั้งในประเทศและต่างประเทศ เชื่อว่าผ้าย้อมครามบ้านดอนกอยจะสามารถแข่งขันกับผลิตภัณฑ์ชื่อดังระดับโลกได้ ทั้งนี้ ในช่วงต้นเดือนมีนาคม นายกฯ จะเดินทางไปยุโรป จะขอนําไอเดียของผ้าย้อมครามบ้านดอนกอยไปนําเสนอเพื่อหาตลาดแหล่งใหม่ ๆ เพื่อยกระดับสินค้าให้เป็นที่รู้จักในเวทีโลก เพิ่มมูลค่าผลิตภัณฑ์ เพิ่มรายได้ให้กับชุมชน และนําความภาคภูมิใจมาสู่บ้านดอนกอย
ทั้งนี้ จุดเริ่มต้นดอนกอยโมเดล มาจากเมื่อครั้ง สมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา เสด็จทอดพระเนตรขั้นตอนการผลิตผ้าย้อมครามกลุ่มทอผ้าบ้านดอนกอย วันที่ 15 พฤศจิกายน 2563 มีพระประสงค์พัฒนาผลิตภัณฑ์ผ้าทอบ้านดอนกอยให้มีความทันสมัย ยกระดับภูมิปัญญาและชิ้นงานให้เป็นที่ต้องการของตลาดไทยและตลาดโลก ทําให้ชีวิตความเป็นอยู่ของคนในชุมชนดีขึ้น โดยในปัจจุบันผลิตภัณฑ์ผ้าทอย้อมครามเกิดลวดลายใหม่ ๆ ดีไซน์ทันสมัย และหลายเฉดสีตามเทรนด์แฟชั่น สร้างรายได้ให้กับคนในชุมชน จาก “ดอนกอยโมเดล” ต่อยอดสู่โครงการต้นแบบที่ยั่งยืนด้วยการก่อตั้งศูนย์เรียนรู้ผ้าย้อมครามบ้านดอนกอย “วิชชาลัยดอนกอย วิถีแห่งการพัฒนาที่ยั่งยืน” โดยกรมการพัฒนาชุมชน กระทรวงมหาดไทย และสภาสตรีแห่งชาติในพระบรมราชินูปถัมภ์ ดําเนินงานตามพระราชดําริ “ผ้าไทยใส่ให้สนุก” มุ่งพัฒนาคุณภาพผ้าของชุมชนบ้านดอนกอย สู่การเป็นชุมชนต้นแบบของประเทศ
รัฐบาลไทย-ข่าวทำเนียบรัฐบาล-นายกฯ เยี่ยมชมพื้นที่ต้นแบบในการแก้ไขปัญหาคุณภาพดิน การจัดการแหล่งน้ำของศูนย์ศึกษาการพัฒนาภูพานอันเนื่องมาจากพระราชดำริ ฝากขอความร่วมมือภาคเอกชนช่วยเหลือผู้ประกอบการไทยให้มากขึ้น
วันอาทิตย์ที่ 18 กุมภาพันธ์ 2567
18/02/2567
นายกฯ เยี่ยมชมพื้นที่ต้นแบบในการแก้ไขปัญหาคุณภาพดิน การจัดการแหล่งน้ําของศูนย์ศึกษาการพัฒนาภูพานอันเนื่องมาจากพระราชดําริ ฝากขอความร่วมมือภาคเอกชนช่วยเหลือผู้ประกอบการไทยให้มากขึ้น
นายกฯ เยี่ยมชมพื้นที่ต้นแบบในการแก้ไขปัญหาคุณภาพดิน การจัดการแหล่งน้ําของศูนย์ศึกษาการพัฒนาภูพานอันเนื่องมาจากพระราชดําริ ฝากขอความร่วมมือภาคเอกชนช่วยเหลือผู้ประกอบการไทยและประชาชนให้มากขึ้น
วันนี้ (18 ก.พ. 67) เวลา 11.30 น. ณ อาคารสัมมนา 1 ศูนย์ศึกษาการพัฒนาภูพานอันเนื่องมาจากพระราชดําริ ต.ห้วยยาง อ.เมืองสกลนคร จ.สกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมพื้นที่ต้นแบบในการรแก้ไขปัญหาคุณภาพดิน การจัดการแหล่งน้ําของศูนย์ศึกษาการพัฒนาภูพานอันเนื่องมาจากพระราชดําริ โดยมีนางสุพร ตรีนรินทร์ เลขาธิการ กปร. พร้อมด้วยผู้อํานวยการศูนย์ศึกษาการพัฒนาภูพานฯ หัวหน้าส่วนราชการ และข้าราชการให้การต้อนรับ นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
เมื่อนายกฯ และคณะเดินทางถึงบริเวณอาคารสัมมนา 1 ศูนย์ศึกษาการพัฒนาภูพานอันเนื่องมาจากพระราชดําริ เลขาธิการ กปร. กล่าวต้อนรับ และนําชมวีดิทัศน์ผลการดําเนินงาน 4 ทศวรรษศูนย์ศึกษาการพัฒนาภูพานฯ จากนั้นผู้อํานวยการศูนย์ศึกษาการพัฒนาภูพานฯ นําชมห้องนิทรรศการภาพศิลป์ 6 ศูนย์ศึกษาฯ ณ อาคารเทิดพระเกียรติ 84 พรรษา พร้อมกันนี้นายกฯ ได้ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และได้เยี่ยมชมผลิตภัณฑ์ต่าง ๆ ของศูนย์ศึกษาการพัฒนาภูพานอันเนื่องมาจากพระราชดําริ เช่น ชุดสําเร็จรูปจากผ้าคราม กระเป๋าผ้าไหมย้อมคราม ผลิตภัณฑ์ปศุสัตว์ และดูงานการศึกษาพัฒนาหม่อนไหม โดยนายกรัฐมนตรีได้สอบถามถึงภาคเอกชนที่เข้ามาช่วยเหลือสนับสนุน เช่น กลุ่มเซ็นทรัล ที่มีห้างสรรพสินค้าทั้งในประเทศและต่างประเทศ โดยฝากขอความร่วมมือให้ช่วยเหลือให้มากขึ้นด้วย เพื่อเป็นการช่วยเหลือผู้ประกอบการไทยและประชาชนได้มีช่องทางทางการตลาด จําหน่ายสินค้าได้มากขึ้น โดยเฉพาะการที่จะนําผลิตภัณฑ์ไปขายในห้างสรรพสินค้าในไทยและต่างประเทศ ซึ่งจะสามารถสร้างมูลค่า รายได้ และจําหน่ายได้มากขึ้น
ต่อจากนั้น นายกฯ และคณะได้ขึ้นรถรางไปยังอาคารสัมมนา 3 เพื่อประชุมหารือแผนพัฒนาและแก้ไขปัญหาของจังหวัดสกลนคร โดยระหว่างนั่งรถราง ผู้อํานวยการศูนย์ศึกษาการพัฒนาภูพานฯ บรรยายสรุปภาพรวมศูนย์ศึกษาการพัฒนาภูพานฯ ให้นายกฯ และคณะรับทราบด้วย รวมทั้งนายกฯ ได้เยี่ยมชมการปลูกปอเทือง ซึ่งเป็นพืชในตระกูลถั่วที่นิยมปลูกมากสําหรับเป็นปุ๋ยพืชสด และใช้เป็นอาหารโคกระบือ รวมถึงเพื่อความสวยงามในการเป็นแหล่งท่องเที่ยว ซึ่งนิยมปลูกมากในช่วงต้นฤดูฝนก่อนที่จะไถกลบ หรือเก็บเกี่ยวก่อนปลูกพืชหลัก ซึ่งจะสามารถลดปัญหาฝุ่น PM 2.5 ได้ด้วย
สําหรับศูนย์พัฒนาภูพานฯ จัดตั้งขึ้นเมื่อวันที่ 25 พฤศจิกายน 2525 ได้ดําเนินงานสนองพระราชดําริจนเป็นที่ประจักษ์ จากการดําเนินงานของศูนย์ศึกษาการพัฒนาภูพานฯ ได้แก่ งานการศึกษา การทดลองและการค้นคว้ารวมถึงงานขยายผลของศูนย์ศึกษาการพัฒนา ผลสําเร็จที่โดดเด่น อาทิ การจัดการดินด้วยปุ๋ยอินทรีย์เพื่อเพิ่มผลผลิตข้าว การจัดการดินเค็มเพื่อเพิ่มผลผลิตพืช ระบบสูบน้ําด้วยพลังงานแสงอาทิตย์ เกษตรทฤษฎีใหม่และการผลิตข้าวครบวงจร
รัฐบาลไทย-ข่าวทำเนียบรัฐบาล-รมช.ไชยา ลุยอีสาน รับฟังปัญหาและให้กำลังใจเกษตรกรที่ร้อยเอ็ด มอบพันธุ์ไม้เพาะปลูกสร้างรายได้
วันอาทิตย์ที่ 18 กุมภาพันธ์ 2567
รมช.ไชยา ลุยอีสาน รับฟังปัญหาและให้กําลังใจเกษตรกรที่ร้อยเอ็ด มอบพันธุ์ไม้เพาะปลูกสร้างรายได้
รมช.ไชยา ลุยอีสาน รับฟังปัญหาและให้กําลังใจเกษตรกรที่ร้อยเอ็ด มอบพันธุ์ไม้เพาะปลูกสร้างรายได้
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมและรับฟังปัญหาของเกษตรกร ณ วัดสามขา (ชัยมงคล) ตําบลสามขา อําเภอโพนทราย จังหวัดร้อยเอ็ด โดยมี นายทวีศักดิ์ ธนเดโชพล ผู้ตรวจราชการกระทรวงเกษตรและสหกรณ์ ผู้บริหาร เจ้าหน้าที่สังกัดกระทรวงเกษตรและสหกรณ์ นายจิรศักดิ์ ศรีบุญลือ นายอําเภอโพนทราย จังหวัดร้อยเอ็ด เจ้าหน้าที่ส่วนจังหวัด และสมาชิกสภาผู้แทนราษฎร รอให้การต้อนรับในพื้นที่
สําหรับการลงพื้นที่ในวันนี้ รมช.ไชยา ได้มอบพันธุ์ไม้ ได้แก่ ไผ่กิมซุง 100 ต้น มะขามเทศ 100 ต้น และต้นกล้วยน้ําว้า 300 ต้น ให้เกษตรกรนําไปปลูกสร้างรายได้ในพื้นที่ พร้อมให้กําลังใจพี่น้องเกษตรกร โดยนําองคาพยพกระทรวงเกษตรฯ มารับฟังปัญหาด้านเกษตรกรรม เพื่อแก้ปัญหาภัยแล้ง น้ําท่วม และราคาสินค้าเกษตรตกต่ําร่วมกัน ซึ่งรัฐบาลมีนโยบายผลักดันรายได้เกษตรกรให้เพิ่มขึ้น 3 เท่า ในเวลา 4 ปี ทั้งนี้ รมช.ไชยา ได้มอบหมายกรมปศุสัตว์ดูแลการส่งออกโคมีชีวิตไปเวียดนาม 2,000 ตัว ผ่านทางเรือเป็นครั้งแรกของประเทศไทย หากการส่งออกเป็นไปด้วยความเรียบร้อย จะทําให้เกษตรกรมีรายได้อย่างมั่นคง และหันมาทําอาชีพปศุสัตว์เป็นอาชีพหลักเพิ่มมากขึ้น ในส่วนการดูแลปัญหาภัยแล้งพื้นที่ทุ่งกุลาร้องไห้ และพื้นที่อีสานตอนล่าง รัฐมนตรีช่วยฯ ไชยา ได้มอบหมายให้กรมฝนหลวงและการบินเกษตรดูแลปฏิบัติการฝนหลวงให้ครอบคลุมจังหวัดร้อยเอ็ด มหาสารคาม และกาฬสินธุ์ เพื่อแก้ปัญหาภัยแล้งอย่างทันท่วงที
โอกาสนี้ รัฐมนตรีช่วยฯ ไชยา และคณะทํางาน ได้ร่วมงานผูกพัทธสีมา ปิดทอง ฝังลูกนิมิตกับพี่น้องเกษตรกร ณ วัด สามขา (ชัยมงคล) เพื่อความเป็รสิริมงคล อีกด้วย
รัฐบาลไทย-ข่าวทำเนียบรัฐบาล-นายกฯ เยี่ยมชมผลิตภัณฑ์สินค้าทางการเกษตร พบปะประชาชน จ.สกลนคร ณ อ่างเก็บน้ำห้วยโทง ยืนยันรัฐบาลจะทำทุกอย่าง เพื่อยกระดับชีวิตความเป็นอยู่ของชาวสกลนครให้ดีขึ้น
วันอาทิตย์ที่ 18 กุมภาพันธ์ 2567
18/02/2567
นายกฯ เยี่ยมชมผลิตภัณฑ์สินค้าทางการเกษตร พบปะประชาชน จ.สกลนคร ณ อ่างเก็บน้ําห้วยโทง ยืนยันรัฐบาลจะทําทุกอย่าง เพื่อยกระดับชีวิตความเป็นอยู่ของชาวสกลนครให้ดีขึ้น
นายกฯ เยี่ยมชมผลิตภัณฑ์สินค้าทางการเกษตร พบปะประชาชน จ.สกลนคร ณ อ่างเก็บน้ําห้วยโทง ยืนยันรัฐบาลจะทําทุกอย่าง เพื่อยกระดับชีวิตความเป็นอยู่ของชาวสกลนครให้ดีขึ้น
วันนี้ (18 กุมภาพันธ์ 2567) เวลา 16.40 น. ณ อ่างเก็บน้ําห้วยโทง ตําบลวานรนิวาส อําเภอวานรนิวาส จังหวัดสกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมผลิตภัณฑ์สินค้าทางการเกษตร จับคู่ความร่วมมือระหว่างภาคเอกชนและเกษตรกร และพบปะประชาชน นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีเดินเยี่ยมชมผลิตภัณฑ์สินค้าทางการเกษตร อาทิ ดินมีชีวิต เห็ดเยื่อไผ่ ผักสกลนครโมเดล ผลิตภัณฑ์สมุนไพรแสงจันทร์ กาแฟยิปซี เป็นต้น อีกทั้งนายกรัฐมนตรียังได้พบปะกับเจ้าหน้าที่จากหน่วยงานราชการ พร้อมร่วมถ่ายภาพกับประชาชนที่รอให้การต้อนรับอย่างอบอุ่นและเป็นกันเองโดยนายกรัฐมนตรีได้กล่าวพบประประชาชนว่า วันเสาร์และวันอาทิตย์นี้ถือเป็นโอกาสอันดีที่ฝ่ายบริหารได้มาเยี่ยมเยียนชาวอีสาน วันนี้ได้มาที่จังหวัดสกลนคร ซึ่งเป็นจังหวัดที่พึ่งพาการเกษตรมากถึง 80% เพราะฉะนั้นเรื่องน้ําเป็นเรื่องสําคัญ จังหวัดสกลนครมีรายได้ผลิตภัณฑ์มวลรวมของจังหวัดยังไม่สูงเท่าที่ควร แต่เมื่อได้พูดคุยกับสมาชิกสภาผู้แทนราษฎรในพื้นที่แล้ว ทําให้มองเห็นถึงความหวัง มองเห็นโอกาส ไม่ว่าจะเป็นเรื่องการพัฒนาแหล่งน้ําและยังเสริมให้เป็นแหล่งท่องเที่ยว หรือการพัฒนาถนนที่สามารถเชื่อมต่อ เพื่อทําให้การเดินทางไปมาสะดวกสบายมากยิ่งขึ้น
นายกรัฐมนตรีกล่าวว่า ส่วนเรื่องการท่องเที่ยวนั้นรัฐบาลก็จะทําให้ดีขึ้น ถือเป็นเรื่องที่รัฐบาลให้ความสําคัญ เหนือสิ่งอื่นใดรายได้ของประชาชนชาวสกลนครก็เป็นเรื่องสําคัญ โดยนางสาวสกุณา สาระนันท์ สมาชิกสภาผู้แทนราษฎรจังหวัดสกลนคร เขต 6 เป็นผู้ริเริ่มเกษตรแปรรูป ไม่ว่าจะเป็นเรื่องสมุนไพรต่าง ๆ แทนที่จะขายของได้กิโลกรัมละ 1 บาท ก็เป็นกิโลกรัมละ 1,000 บาท ดังนั้น ขอฝาก สส.สกุณา ให้ดูแลประชาชนทุกคนด้วย ซึ่งจากที่ได้เดินชมผลิตภัณฑ์สินค้าทางการเกษตร ก็มองเห็นถึงโอกาสดี ๆ จากการนําเครื่องสมุนไพรมาทําสินค้าแปรรูปได้มากมาย
นายกรัฐมนตรีกล่าวต่อว่า รู้สึกดีใจที่ได้มาเดินชมผลิตภัณฑ์สินค้าทางการเกษตรในวันนี้ รวมถึงการมาดูการสร้างถนน การพัฒนาแหล่งน้ํา การยกระดับระบบสาธารณสุข ถือว่าเป็นวันหยุดที่มีค่าที่ได้มาพบปะประชาชนชาวสกลนคร ทั้งนี้ ขอบคุณหน่วยงานราชการที่เสียสละเวลาวันหยุดมาพบปะกันและให้ความมั่นใจกับประชาชนว่าพวกท่านจะช่วยดูแลเขา ทั้งนี้ ขอให้เจ้าหน้าที่สาธารณสุขดูแลผู้สูงอายุ เพราะใกล้จะเข้าสู่ฤดูร้อนแล้ว ฝากดูแลให้ความรู้ถึงข้อควรระวังเกี่ยวกับอุณหภูมิที่สูงขึ้น ว่าจะต้องดูแลตัวเองอย่างไร พร้อมทั้งฝากถึงฝ่ายปกครองต้องจัดสถานที่ให้เหมาะสม ช่วยกันดูแลผู้สูงอายุด้วย
นายกรัฐมนตรีกล่าวในตอนท้าย ยืนยันว่ารัฐบาลจะทําทุกอย่างเพื่อยกระดับชีวิตความเป็นอยู่ของประชาชนชาวสกลนครให้ดีขึ้น ไม่เพียงแต่เรื่องเศรษฐกิจ โดยเรื่องยาเสพติดก็จะทําให้ดีขึ้นด้วย
รัฐบาลไทย-ข่าวทำเนียบรัฐบาล-​“อนุชา” เดินหน้า ผลักดัน “ชัยนาทโมเดล” ภายใต้แนวคิด “ตลาดนำ นวัตกรรมเสริม เพิ่มรายได้” นำคณะดูงานแปลงต้นแบบทำปศุสัตว์ มุ่งหวังสร้างเกษตรเงินล้าน
วันอาทิตย์ที่ 18 กุมภาพันธ์ 2567
18/02/2567
​“อนุชา” เดินหน้า ผลักดัน “ชัยนาทโมเดล” ภายใต้แนวคิด “ตลาดนํา นวัตกรรมเสริม เพิ่มรายได้” นําคณะดูงานแปลงต้นแบบทําปศุสัตว์ มุ่งหวังสร้างเกษตรเงินล้าน
​“อนุชา” เดินหน้า ผลักดัน “ชัยนาทโมเดล” ภายใต้แนวคิด “ตลาดนํา นวัตกรรมเสริม เพิ่มรายได้” นําคณะดูงานแปลงต้นแบบทําปศุสัตว์ มุ่งหวังสร้างเกษตรเงินล้าน
วันนี้ (18 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําว่า จังหวัดชัยนาท ได้รับเลือกเป็นจังหวัดนําร่องที่ดําเนินการใน 6 ด้าน ดังนี้ 1. นวัตกรรมข้าวพันธุ์ดี เมล็ดข้าวพันธุ์ดี 2. ลดต้นทุน เพิ่มศักยภาพการผลิต ส่งเสริมการปลูกพืชแห่งโอกาส 3. บริหารจัดการทรัพยากรดินให้เหมาะสมกับพืช 4. ระบบตลาดนําการผลิต 5. ขยายสาขาและเพิ่มศักยภาพวิทยาลัยเกษตรและเทคโนโลยี และ 6. การบริหารจัดการน้ําด้วยธนาคารน้ํา ด้วยวัตถุประสงค์เพื่อสร้างรายได้ให้เกษตรกร ผ่านหลักการ “ตลาดนํา นวัตกรรมเสริม เพิ่มรายได้” โดยเน้นการส่งเสริมการทําอาชีพเสริมเพิ่มรายได้ นอกจากการเพาะปลูกพืช จังหวัดชัยนาท มีเกษตรกรผู้เลี้ยงโคเนื้อทุกสายพันธุ์ทั้งหมด จํานวน 3,557 ราย ปริมาณการผลิตโคเนื้อ จํานวน 58,088 ตัว การทําปศุสัตว์ด้วยการเลี้ยงโค ถือว่าเป็นอาชีพที่ทํารายได้เลี้ยงครอบครัวได้เป็นอย่างดี เนื่องจากโคเป็นสัตว์ที่กินง่าย โตไว แข็งแรง
รองโฆษกฯ รัดเกล้าฯ เปิดเผยว่า วันนี้ (18 ก.พ.67) นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นําคณะผู้บริหารส่วนท้องถิ่น ผู้นําชุมชน และตัวแทนเกษตรกรจังหวัดชัยนาทจํานวนกว่า 200 คน ลงพื้นที่ศึกษาดูงานแปลงต้นแบบในการปรับเปลี่ยนการผลิตในพื้นที่ไม่เหมาะสม ด้วยการทําเกษตรผสมผสานและปศุสัตว์ หวังนําองค์ความรู้จากเกษตรกรต้นแบบที่ประสบความสําเร็จ นําไปขับเคลื่อน “ชัยนาทโมเดล” สู่การปฏิบัติ โดยมีเป้าหมายพัฒนาและส่งเสริมให้เกษตรกรในพื้นที่ ได้มีอาชีพเลี้ยงโคเนื้อ โคฝูง โคคณิตศาสตร์ ให้องค์ความรู้ แหล่งเงินทุน ใช้ปัจจัยการผลิตท้องถิ่น ยกระดับคุณภาพและมาตรฐานสินค้าเกษตร และหาช่องทางการตลาด ให้เกษตรกรมีรายได้เพิ่มขึ้น มากกว่าการผลิตพืชเพียงอย่างเดียว ลดความเสี่ยงด้านการผลิตและการตลาด ตามนโยบายของรัฐบาลและกระทรวงเกษตรและสหกรณ์
“ปัจจุบันมีความต้องการการบริโภคเนื้อสัตว์เพิ่มสูงขึ้นทั้งตลาดในประเทศและต่างประเทศ การส่งเสริมการทําปศุสัตว์ภายใต้ “ชัยนาทโมเดล” นี้เป็นการสร้างทางออกจากความยากจนตามหลักการ ตลาดนํา นวัตกรรมเสริม เพิ่มรายได้ ให้กับพี่น้องเกษตรกรไทยที่ดี” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-นายกฯ ตรวจเยี่ยมการก่อสร้างโรงพยาบาลพระอาจารย์มั่น ภูริทัตโต ศูนย์ชัยทวีลึมบองการุณย์เวช ติดตามการเข้าถึงระบบสาธารณสุข
วันอาทิตย์ที่ 18 กุมภาพันธ์ 2567
18/02/2567
นายกฯ ตรวจเยี่ยมการก่อสร้างโรงพยาบาลพระอาจารย์มั่น ภูริทัตโต ศูนย์ชัยทวีลึมบองการุณย์เวช ติดตามการเข้าถึงระบบสาธารณสุข
นายกฯ ตรวจเยี่ยมการก่อสร้างโรงพยาบาลพระอาจารย์มั่น ภูริทัตโต ศูนย์ชัยทวีลึมบองการุณย์เวช ติดตามการเข้าถึงระบบสาธารณสุข
วันนี้ (18 ก.พ. 67) เวลา 15.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เดินทางมายังบริเวณพื้นที่ก่อสร้างโรงพยาบาลอาจารย์มั่น ภูริทัตโต ศูนย์ชัยทวีลึมบองการุณย์เวช ต.บ่อแก้ว อ.บ้านม่วง จ.สกลนคร เพื่อตรวจเยี่ยมการก่อสร้างโรงพยาบาลพระอาจารย์มั่น ภูริทัตโต ศูนย์ชัยทวีลึมบองการุณย์เวช ติดตามการเข้าถึงระบบสาธารณสุข และพบปะประชาชน โดยมีนายแพทย์ชลน่าน ศรีแก้ว รัฐมนตรีว่าการกระทรวงสาธารณสุข นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางมนพร เจริญศรี รัฐมนตรีช่วยว่าการกระทรวงคมนาคม เข้าร่วมด้วย นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกรัฐมนตรีได้กราบนมัสการพระเทพญาณวิศิษฏ์ ผู้ช่วยเจ้าอาวาสวัดปทุมวนาราม และรับทราบสรุปการดําเนินการก่อสร้างโรงพยาบาลพระอาจารย์มั่น ภูริทัตโต ศูนย์ชัยทวีลึมบองการุณย์เวช ประกอบด้วย อาคารผู้ป่วยนอก และอาคารผู้ป่วยใน โดยขอบเขตการให้บริการ (Service delivery) ของ รพ.พระอาจารย์มั่น ภูริทัตโต ศูนย์ชัยทวีลึมบองการุณย์เวช ประกอบด้วย ดูแลกลุ่มผู้ป่วยระยะกลาง (Intermediate Care) ดูแลผู้ป่วยกลุ่มประคับประคอง (Palliative Care) และดูแลผู้ป่วยกลุ่มจิตเวชและยาเสพติด ศูนย์ธัญญารักษ์ (Minithanyarak Intermediat care : MIC) ประโยชน์ที่คาดว่าจะได้รับ ได้แก่ ประชาชนในพื้นที่สามารถเข้าถึงบริการทางสาธารณสุขได้สะดวกรวดเร็ว ลดการเดิน ทาง ลดการรอคอย ลดความแออัดในโรงพยาบาล สามารถดูแลผู้ป่วยเฉพาะกลุ่มได้ดียิ่งขึ้น ตามสถานการณ์แนวโน้มสัดส่วนผู้ป่วยเรื้อรัง และผู้สูงอายุที่มากขึ้น การดูแลฟื้นฟูในกลุ่มผู้ป่วยระยะกลาง และผู้ป่วยประคับประคอง จะตอบสนองต่อสภาวะทางสังคมในอนาคตได้เป็นอย่างดีรวมทั้งจังหวัดสกลนครจะมีสถานพยาบาลสําหรับบําบัดฟื้นฟูผู้ติดยาเสพติดได้มากขึ้น เพื่อแก้ปัญหายาเสพติดอย่างครอบคลุมและยั่งยืน
ทั้งนี้ รัฐมนตรีว่าการกระทรวงสาธารณสุข คาดว่าจะดําเนินการเปิดได้ประมาณปลายปี 2568 และจะใช้งบประมาณในปี 2568 ต่อเนื่องไปถึงปี 2569 เพื่อดําเนินการให้แล้วเสร็จสมบูรณ์ต่อไป เพื่อดูแลประชาชนชาวอําเภอบ้านม่วง และพื้นที่ใกล้เคียง สอดคล้องกับพระเทพญาณวิศิษฏ์ (ชัยทวี คุตฺตจิตฺโต) ผู้ช่วยเจ้าอาวาสวัดปทุมวนารามราชวรวิหาร ได้มีดําริไว้ในการก่อสร้างโรงพยาบาลเพื่อมอบให้กระทรวงสาธารณสุข และเพื่อถวายเป็นมหาเถรบูชา 150 ปี (2413-2563) ชาตกาลพระอาจารย์มั่น ภูริทัตโต โดยกระทรวงสาธารณสุขจะรับไว้และดูแลอย่างดียิ่งต่อไป
พร้อมกันนี้ นายกฯ ได้ติดตามการเข้าถึงระบบสาธารณสุข 30 บาท รักษาทุกที่ตามนโยบายรัฐบาล ได้มีการเตรียมพร้อมทุกด้านแล้วเพื่อให้ประชาชนสามารถรับการรักษาได้ทุกที่ทั้งโรงพยาบาลของรัฐและเอกชน ขณะนี้กําลังอยู่ระหว่างเตรียมการระบบดิจิทัลในการเชื่อมโยงข้อมูลต่าง ๆ รวมทั้งนายกฯ ได้รับฟังสรุปการดําเนินการปรับปรุงภูมิทัศน์รอบหนองบ่อแก้ว เพื่อเป็นแหล่งท่องเที่ยวสําคัญ หากสามารถพัฒนาเป็นแหล่งท่องเที่ยวได้จะสามารถดึงดูดนักท่องเที่ยวได้เข้ามาเป็นจํานวนมาก สร้างรายได้ให้กับชุมชน และประชาชนในพื้นที่
จากนั้น นายกฯ ได้ทําพิธีเทคอนกรีตเสาอาคารผู้ป่วยนอกเพื่อความเป็นสิริมงคล ก่อนไปพบปะประชาชนซึ่งบรรยากาศเป็นไปอย่างคึกคักเป็นกันเอง
รัฐบาลไทย-ข่าวทำเนียบรัฐบาล- “รมช.อนุชา” ต่อยอดชัยนาทโมเดลสร้างเกษตรเงินล้าน นำคณะดูงานแปลงต้นแบบ ทำปศุสัตว์หนุนเลี้ยงวัวต้นน้ำ
วันอาทิตย์ที่ 18 กุมภาพันธ์ 2567
“รมช.อนุชา” ต่อยอดชัยนาทโมเดลสร้างเกษตรเงินล้าน นําคณะดูงานแปลงต้นแบบ ทําปศุสัตว์หนุนเลี้ยงวัวต้นน้ํา
“รมช.อนุชา” ต่อยอดชัยนาทโมเดลสร้างเกษตรเงินล้าน นําคณะดูงานแปลงต้นแบบ ทําปศุสัตว์หนุนเลี้ยงวัวต้นน้ํา
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นําคณะผู้บริหารส่วนท้องถิ่น ผู้นําชุมชน และตัวแทนเกษตรกรจังหวัดชัยนาทจํานวนกว่า 200 คน ลงพื้นที่ศึกษาดูงานแปลงต้นแบบในการปรับเปลี่ยนการผลิตในพื้นที่ไม่เหมาะสม ด้วยการทําเกษตรผสมผสานและปศุสัตว์ หวังนําองค์ความรู้จากเกษตรกรต้นแบบที่ประสบความสําเร็จ นําไปขับเคลื่อน “ชัยนาทโมเดล” สู่การปฏิบัติ โดยมีเป้าหมายพัฒนาและส่งเสริมให้เกษตรกรในพื้นที่ ได้มีอาชีพเลี้ยงโคเนื้อ โคฝูง โคคณิตศาสตร์ ให้องค์ความรู้ แหล่งเงินทุน ใช้ปัจจัยการผลิตท้องถิ่น ยกระดับคุณภาพและมาตรฐานสินค้าเกษตร และหาช่องทางการตลาด ให้เกษตรกรมีรายได้เพิ่มขึ้น มากกว่าการผลิตพืชเพียงอย่างเดียว ลดความเสี่ยงด้านการผลิตและการตลาด ตามนโยบายของรัฐบาลและกระทรวงเกษตรและสหกรณ์
นายอนุชา ได้นําคณะเยี่ยมชมพื้นที่แปลงของ นายวิชาญ นามอาษา ซึ่งเป็นเกษตรกรต้นแบบในการปรับเปลี่ยนพื้นที่จากการทําเกษตรกรรมเชิงเดี่ยวมาเป็นเกษตรผสมผสาน บ้านวังแสง ต.นาม่วง อ.ประจักษ์ศิลปาคม จ.อุดรธานี จากนั้น เดินทางไปยัง ’อั๋นฟาร์ม‘ ของนายวีระชาติ อ่อนนอ บ้านสะอาดนามูล เกษตรกรต้นแบบของการปรับเปลี่ยนพื้นที่จากการทําเกษตรกรรมเชิงเดี่ยวมาปลูกหญ้า เลี้ยงสัตว์ และยังเป็นต้นแบบของการเลี้ยงโคต้นน้ํา ปัจจุบัน เลี้ยงโคลูกผสมบราห์มัน ลูกผสมชาร์โรเล่ จํานวน 50 ตัว ต.ห้วยสามพาด อ.ประจักษ์ศิลปาคม จ.อุดรธานี
ทั้งนี้ จ.ชัยนาท มีเกษตรกรผู้เลี้ยงโคเนื้อทุกสายพันธุ์ทั้งหมด จํานวน 3,557 ราย ปริมาณการผลิตโคเนื้อ จํานวน 58,088 ตัว การเลี้ยงโค ถือว่าเป็นอาชีพที่ทํารายได้เลี้ยงครอบครัวได้เป็นอย่างดี เนื่องจากโคเป็นสัตว์ที่กินง่าย โตไว อีกทั้งปัจจุบันมีความต้องการการบริโภคเนื้อสัตว์เพิ่มสูงขึ้นทั้งตลาดในประเทศและต่างประเทศ
รัฐบาลไทย-ข่าวทำเนียบรัฐบาล-นายกฯ ติดตามการบริหารจัดการพื้นที่เขตหนองหารและการบริหารจัดการน้ำฯ ย้ำหากแก้ปัญหาเขตหรือพื้นที่ทับซ้อนได้ จะทำให้หนองหาร จ.สกลนคร สามารถรองรับน้ำ-กระจายน้ำได้เหมาะสม
วันอาทิตย์ที่ 18 กุมภาพันธ์ 2567
18/02/2567
นายกฯ ติดตามการบริหารจัดการพื้นที่เขตหนองหารและการบริหารจัดการน้ําฯ ย้ําหากแก้ปัญหาเขตหรือพื้นที่ทับซ้อนได้ จะทําให้หนองหาร จ.สกลนคร สามารถรองรับน้ํา-กระจายน้ําได้เหมาะสม
นายกฯ ติดตามการบริหารจัดการพื้นที่เขตหนองหารและการบริหารจัดการน้ําฯ ย้ําหากแก้ปัญหาเขตหรือพื้นที่ทับซ้อนได้ จะทําให้หนองหาร จ.สกลนคร สามารถรองรับน้ํา-กระจายน้ําได้เหมาะสม ป้องกันภัยน้ําท่วม ภัยแล้ง แนะปล่อยพันธุ์ปลาให้เพียงพอ ตรงกับความต้องการของตลาด
วันนี้ (18 ก.พ.67) เวลา 09.20 น. ณ สวนเฉลิมพระเกียรติพระบาทสมเด็จพระเจ้าอยู่หัวเฉลิมพระชนมพรรษา 80 พรรษา ต.ธาตุเชิงชุม อ.เมืองสกลนคร จ.สกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามการบริหารจัดการพื้นที่เขตหนองหารและการบริหารจัดการน้ําในพื้นที่หนองหาร นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกฯ ได้รับฟังบรรยายสรุปประเด็นสําคัญ ได้แก่ การบริหารจัดการน้ําในหนองหาร ต้นน้ําเก็บ กลางน้ําหน่วง ปลายน้ําเร่งระบาย ซึ่งหนองหารมีพื้นที่ประมาณ 77,016 ไร่ โดยกรมประมงเป็นผู้ดูแล อยู่ในเขตพื้นที่อําเภอเมืองสกลนคร และอําเภอโพนนาแก้ว จังหวัดสกลนคร ข้อมูลเกี่ยวกับหนองหารสาธารณประโยชน์ โครงการบริหารจัดการทรัพยากรประมง และการกําจัดผักตบชวา โดยมีอธิบดีกรมชลประทาน อธิบดีกรมประมง และหน่วยงานที่เกี่ยวข้องร่วมการบรรยายสรุป
โอกาสนี้ นายกฯ ได้สอบถามถึงการบริหารจัดการพื้นที่เขตหนองหาร และการบริหารจัดการน้ําในพื้นที่หนองหาร รวมถึงแผนพัฒนาเพิ่มความจุ ซึ่งทางกรมชลประทานได้รายงานมีแผนที่จะดําเนินการแล้ว และการดึงน้ําหนองหารไปใช้ประโยชน์ให้เกิดประโยชน์ต่อประชาชน นอกจากนี้ ได้สอบถามถึงการปล่อยพันธุ์ปลาในหนองหาร โดยแนะนําให้ปล่อยให้เพียงพอกับความต้องการของประชาชน และปล่อยพันธุ์ปลาที่เป็นที่ต้องการของตลาดด้วย เพื่อจะได้สร้างรายได้เพิ่มขึ้น
นายกฯ ยังกล่าวถึงการลงพื้นที่จังหวัดสกลนครวันนี้ได้มาติดตามการแก้ปัญหาต่าง ๆ เข่น การบริหารราชการแผ่นดินเกี่ยวกับพื้นที่ที่มีความทับซ้อน และการบริหารจัดการพื้นที่เขตหนองหารที่ยังมีความทับซ้อนเช่นกัน ซึ่งปัญหาหลายอย่างทําให้การพัฒนาจังหวัดสกลนครไม่สามารถทําได้อย่างเต็มศักยภาพได้ ถ้าสามารถแก้ไขเรื่องเขตหรือสิทธิในการทํากินหรือก่อสร้าง การพัฒนาหลายอย่างก็จะเกิดขึ้นได้ ไม่ว่าจะเป็นทําให้หนองหารสามารถรองรับน้ําและกระจายน้ําได้อย่างเหมาะสม ป้องกันภัยน้ําท่วม ภัยแล้งได้ ตลอดจนการท่องเที่ยวเชิงพุทธศาสนา มีการสร้างอนุสาวรีย์หลวงปู่มั่นเพื่อเป็นจุดดึงดูดให้คนมาท่องเที่ยวได้อีกมาก อย่างไรก็ตามปัญหาต่าง ๆ ที่เกิดขึ้นนายกฯ ไม่ได้มองว่าเป็นปัญหาแต่มองเป็นโอกาส ซึ่งวันนี้รัฐมนตรี สส. และหน่วยงานที่เกี่ยวข้องก็มาลงพื้นที่และต้องการให้จังหวัดสกลนครพัฒนาไปทิศทางที่สามารถไปได้
รัฐบาลไทย-ข่าวทำเนียบรัฐบาล-นายกฯ ร่วมพิธีมอบใบอนุญาตทำประโยชน์ในพื้นที่ของราชการ รับฟังประเด็นการพัฒนาแหล่งท่องเที่ยว จ.สกลนครให้เป็นแหล่งท่องเที่ยวเชิงศาสนา หวังให้พุทธศาสนาเป็นศูนย์กลาง หล่อหลอมจิตใจ
วันอาทิตย์ที่ 18 กุมภาพันธ์ 2567
18/02/2567
นายกฯ ร่วมพิธีมอบใบอนุญาตทําประโยชน์ในพื้นที่ของราชการ รับฟังประเด็นการพัฒนาแหล่งท่องเที่ยว จ.สกลนครให้เป็นแหล่งท่องเที่ยวเชิงศาสนา หวังให้พุทธศาสนาเป็นศูนย์กลาง หล่อหลอมจิตใจ
นายกฯ ร่วมพิธีมอบใบอนุญาตทําประโยชน์ในพื้นที่ของราชการ รับฟังประเด็นการพัฒนาแหล่งท่องเที่ยว จ.สกลนครให้เป็นแหล่งท่องเที่ยวเชิงศาสนา หวังให้พุทธศาสนาเป็นศูนย์กลาง หล่อหลอมจิตใจให้มีความรักความสามัคคี นําไปสู่สันติภาพที่ยั่งยืน
วันนี้ (18 กุมภาพันธ์ 2567) เวลา 10.30 น. ณ วัดถ้ําผาแด่น ตําบลดงมะไฟ อําเภอเมืองสกลนคร จังหวัดสกลนคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมพิธีมอบใบอนุญาตทําประโยชน์ในพื้นที่ของราชการ และพูดคุยประเด็นการพัฒนาแหล่งท่องเที่ยวของจังหวัดสกลนครให้เป็นแหล่งท่องเที่ยวเชิงศาสนา โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นางมนพร เจริญศรี รัฐมนตรีช่วยว่าการกระทรวงคมนาคม เข้าร่วมด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีเข้ากราบสักการะหลวงพ่ออุดมสมบูรณ์ และกราบนมัสการพระครูปลัดอุดมวัฒน์ (ปกรณ์ กนฺตวีโร) เจ้าอาวาสวัดถ้ําผาแด่น จากนั้น นายกรัฐมนตรีรับฟังประเด็นการพัฒนาแหล่งท่องเที่ยวของจังหวัดสกลนครให้เป็นแหล่งท่องเที่ยวเชิงศาสนา จากผู้อํานวยการสํานักงานพระพุทธศาสนาแห่งชาติ โดยวัดถ้ําผาแด่นถือเป็นหนึ่งในวัดท่องเที่ยวของโครงการอารามภิรมย์ของสํานักงานพระพุทธศาสนาแห่งชาติ เมื่อวันที่ 20 มกราคม 2567 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้เป็นประธาน kick off โครงการอารามภิรมย์ที่วัดถ้ําผาแด่นแห่งนี้ โดยหวังให้วัดเป็นศูนย์กลางชุมชน เป็นแหล่งท่องเที่ยวเพื่อดึงดูดนักท่องเที่ยวให้เข้าวัดมากขึ้น อันเป็นการช่วยส่งเสริมความสําคัญของพระพุทธศาสนาที่มีผลต่อการดําเนินชีวิต และการกระจายรายได้ให้กับชุมชนในพื้นที่
โอกาสนี้ นายกรัฐมนตรีเข้าร่วมพิธีมอบใบอนุญาตทําประโยชน์ในพื้นที่ของราชการ พร้อมกล่าวว่าพื้นที่บริเวณนี้เป็นเทือกเขาภูพาน โดยในสมัยก่อนนั้นเป็นพื้นที่ที่ไม่มีสันติภาพ มีสงครามสู้รบกับคอมมิวนิสต์มาโดยตลอด แต่วันนี้ผ่านมา 30 ปี สันติภาพเป็นเรื่องที่เราอยู่ร่วมกันมา ทําให้ประชาชนทํามาหากินได้โดยไม่ต้องคํานึงถึงเรื่องอันตราย เรื่องสันติภาพจึงเป็นหน้าที่ของทุกคนที่ต้องรักษาเพื่อความสมัครสมานสามัคคี เพราะเราคงไม่อยากกลับไปสู่จุดเดิม ทั้งนี้ ต้องขอบคุณรัฐมนตรีประจําสํานักนายกรัฐมนตรี ที่ได้มาพัฒนาและยกที่ดินให้กับพุทธศาสนา ถือเป็นสิ่งที่ดี เพราะว่าชาวไทยพุทธทุกคนมีความเชื่อในเรื่องพุทธศาสนา เราอยากให้พุทธศาสนาเป็นศูนย์กลางเพื่อหล่อหลอมจิตใจให้มีความรักความสามัคคี นําไปสู่สันติภาพที่ยั่งยืน
จากนั้น นายกรัฐมนตรีและคณะ เดินทางต่อไปยังศูนย์ศึกษาการพัฒนาภูพานอันเนื่องมาจากพระราชดําริ ตําบลห้วยยาง อําเภอเมือง จังหวัดสกลนคร
รัฐบาลไทย-ข่าวทำเนียบรัฐบาล-​นายกฯ นำคณะร่วมกิจกรรมส่งเสริมการท่องเที่ยว จ.ปัตตานี ผลักดันการท่องเที่ยวภาคใต้
วันอังคารที่ 27 กุมภาพันธ์ 2567
27/02/2567
​นายกฯ นําคณะร่วมกิจกรรมส่งเสริมการท่องเที่ยว จ.ปัตตานี ผลักดันการท่องเที่ยวภาคใต้
​นายกฯ นําคณะร่วมกิจกรรมส่งเสริมการท่องเที่ยว จ.ปัตตานี ผลักดันการท่องเที่ยวภาคใต้
วันนี้ (27 กุมภาพันธ์ 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะประกอบด้วย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา พันตํารวจเอก ทวี สอดส่อง รัฐมนตรีว่าการกระทรวงยุติธรรม นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และนายเกรียง กัลป์ตินันท์ รัฐมนตรีช่วยว่าการกระทรวงมหาดไทย ร่วมคณะตรวจราชการกลุ่มจังหวัดภาคใต้ (ปัตตานี ยะลา นราธิวาส) เพื่อส่งเสริมการท่องเที่ยว นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญดังนี้
เวลา 14.30 น. ณ ศาลหลักเมืองปัตตานี อําเภอเมืองปัตตานี จังหวัดปัตตานี นายกรัฐมนตรีพร้อมคณะสักการะศาลหลักเมืองปัตตานี เพื่อความเป็นสิริมงคล โดยนายกรัฐมนตรีและคณะได้สวมเสื้อที่ตัดจากผ้าปาเต๊ะสีเขียวลายผ้าพระราชทาน ผ้าลายชบาปัตตานี ที่ทางจังหวัดตัดมอบให้นายกรัฐมนตรีและคณะเพื่อสวมใส่ในการปฏิบัติภารกิจ ณ จังหวัดปัตตานี ในครั้งนี้
จากนั้น นายกฯ พร้อมคณะเดินทางไปมัสยิดกรือเซะ อําเภอเมืองปัตตานี จังหวัดปัตตานี โดยนายกฯ ได้รับฟังบรรยายสรุปประวัติ และเยี่ยมชมมัสยิดกรือเซะ โอกาสนี้ นายกฯ ได้พบปะผู้นําท้องที่ ผู้นําท้องถิ่น และประชาชนที่มาให้การต้อนรับ พร้อมเยี่ยมชมตลาดวิถีชุมชนพื้นบ้านจังหวัดปัตตานี โดยตัวแทนชาวบ้านได้ขอรับการสนับสนุนสร้างพิพิธภัณฑ์ ซึ่งจังหวัดปัตตานีมีสินค้าพื้นบ้านจํานวนมาก แต่ขาดการส่งเสริม นายกฯ มอบหมายให้กระทรวงวัฒนธรรมพิจารณาสนับสนุน รวมถึงให้หน่วยงานที่เกี่ยวข้องสนับสนุนต่อยอดงานฝีมือ โดยเฉพาะสินค้าจากทองเหลือง ขอให้ช่วยกันต่อยอดสืบทอดคนทํางานฝีมือไปสู่รุ่นต่อรุ่น
พร้อมกันนี้ นายกฯ ได้เดินชิมอาหารจากผู้ประกอบการและกลุ่มสตรี โดยนายกฯ ให้ความสนใจสอบถามพร้อมชิมอาหารฮาลาล ให้ความมั่นใจว่า รัฐบาลพร้อมผลักดันตั้งศูนย์อุตสาหกรรมฮาลาล และขยายตลาด สนับสนุนให้ไทย เป็น ‘ครัวฮาลาลโลก’ ส่งเสริมให้ประชาชนมีรายได้ นอกจากนี้ นายกฯ ได้สวมหมวกกะปิเยาะจากฝีมือชาวบ้าน และเพ้นท์ผ้าบาติกไว้เป็นที่ระลึกร่วมกับชาวบ้าน และรับมอบ ภาพวาดเหมือนให้นายกรัฐมนตรีจากนายสุไลมาน ยาโม ศิลปินดับไฟใต้ด้วยปลายพู่กัน
ต่อจากนั้น นายกฯ ได้เดินทางไปเยี่ยมชมสถานที่ท่องเที่ยวเมืองปัตตานี ได้แก่ บ้านขุนพิทักษ์รายา บ้านเลขที่ 5 กือดาจีนอ ตลาดวัฒนธรรมกือดาจีนอ ศาลเจ้าเล่งจูเกียง (เจ้าแม่ลิ้มกอเหนี่ยว) และเยี่ยมชมมหกรรมท่องเที่ยวปัตตานีอาเซียน “กตัญญูคู่ฟ้ามหาสมโภชเจ้าแม่ลิ้มกอเหนี่ยวปัตตานี” ประจําปี 2567
รัฐบาลไทย-ข่าวทำเนียบรัฐบาล-“พวงเพ็ชร” นำทีม สคบ.-ตร.ไซเบอร์-อย. บุกทลายโกดังพบ ฟิลเลอร์ โบท็อกซ์ นม อาหารเสริม นำเข้าจากเวียดนาม ไร้ อย. เดือนเดียวสูญถึง 10 ล้านบาท จ่อขยายผลล้างบางทั้งประเทศ
วันอังคารที่ 27 กุมภาพันธ์ 2567
27/02/2567
“พวงเพ็ชร” นําทีม สคบ.-ตร.ไซเบอร์-อย. บุกทลายโกดังพบ ฟิลเลอร์ โบท็อกซ์ นม อาหารเสริม นําเข้าจากเวียดนาม ไร้ อย. เดือนเดียวสูญถึง 10 ล้านบาท จ่อขยายผลล้างบางทั้งประเทศ
“พวงเพ็ชร” นําทีม สคบ.-ตร.ไซเบอร์-อย. บุกทลายโกดังพบ ฟิลเลอร์ โบท็อกซ์ นม อาหารเสริม นําเข้าจากเวียดนาม ไร้ อย. เดือนเดียวสูญถึง 10 ล้านบาท จ่อขยายผลล้างบางทั้งประเทศ
วันนี้ (27 ก.พ. 67) เวลา 15.30 น. บริเวณหมู่บ้านย่านรังสิต คลอง 3 ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี พล.ต.ต.นิพล บุญเกิด ผู้บังคับการตํารวจสืบสวนสอบสวนอาชญากรรมทางเทคโนโลยี 2 พ.ต.อ.ประทีป เจริญกัลป์ รองเลขาธิการคณะกรรมการคุ้มครองผู้บริโภค เภสัชกร วีระชัย นลวชัย รองเลขาธิการคณะกรรมการอาหารและยา นําชุดปฏิบัติการพิเศษ ซึ่งเป็นการบูรณาการร่วมกันระหว่าง สคบ. ตํารวจไซเบอร์ และ อย. ลงพื้นที่ทลายโกดัง จับกุมเครือข่ายมิจฉาชีพฉ้อโกงประชาชน หลอกขายสินค้าผิดกฎหมาย โฆษณาเกินจริง ไม่มี อย. ผ่านช่องทางออนไลน์ รวมถึงหลอกส่งสินค้าเก็บเงินปลายทาง มีประชาชนได้รับความเสียหายเป็นจํานวนมาก
การลงพื้นที่ครั้งนี้ สืบเนื่องมาจากมีผู้บริโภคได้รับความเดือดร้อนและร้องเรียนไปยัง สคบ. ว่าถูกหลอกให้ชําระเงินค่าพัสดุปลายทาง จากการสั่งซื้อสินค้าเป็นกระดาษทิชชู่ โดยร้านค้าจัดส่งสินค้าไปยังบ้านเรือนประชาชน และให้พนักงานแจ้งเก็บเงินปลายทาง เมื่อมาตรวจสอบหลังชําระเงินแล้ว พบว่าไม่ได้มีการสั่งซื้อสินค้าดังกล่าวจริง จึงร้องเรียนขอความเป็นธรรมกับทาง สคบ. เมื่อทาง สคบ. ประสานไปยังตํารวจไซเบอร์ และ อย. พบว่าแหล่งกระจายสินค้าดังกล่าวยังมีสินค้าอีกหลายประเภทที่ลักลอบจําหน่ายโดยไม่ผ่านการจดแจ้งของ อย. ซึ่งจากการตรวจสอบพบว่าสินค้าดังกล่าวถูกส่งมาจากเวียดนาม มีการลงโฆษณาและขายสินค้าผ่านช่องทางออนไลน์เป็นหลัก และยังตรวจพบบัญชีการจําหน่ายสินค้า ยอดล่าสุดเมื่อเดือนมกราคมที่ผ่านมา จําหน่ายได้กว่า 4,700 ชิ้น เป็นเงินมูลค่าประมาณ 10 ล้านบาท และมียอดสั่งซื้อในเดือนกุมภาพันธ์อีกประมาณ 9 ล้านบาท เบื้องต้นสามารถจับกุมผู้นําเข้าซึ่งเป็นชาวไทยและชาวเวียดนามได้ และจะมีการขยายผลต่อไป
สําหรับการจับกุมตามกรณีข้างต้น เข้าข่ายมีความผิดฐาน “ฉ้อโกง” ตามประมวลกฎหมายอาญา ม.341 มีโทษจําคุกไม่เกิน 3 ปี ปรับไม่เกิน 60,000 บาท หรือทั้งจําทั้งปรับ สินค้า 5 ประเภท ได้แก่ ยา อาหารเสริม เครื่องสําอาง สมุนไพร และเครื่องมือแพทย์ ซึ่งมีฟิลเลอร์ (Filler) และโบท็อกซ์ (Botox) รวมอยู่ด้วย โดยมีความผิดตาม พรบ. ของ อย. มีโทษจําคุก 3 ปี ปรับ 300,000 บาท และยังมีความผิดฐานนําเข้า พรบ.คอม รวมถึงโฆษณาเกินจริง อีกด้วย
ดร.พวงเพ็ชร กล่าวว่า ตนได้กําชับ สคบ. ให้บูรณาการความร่วมมือกับทุกภาคส่วน เพื่อคุ้มครองและให้ความช่วยเหลือผู้บริโภคเชิงรุก ซึ่งจากกรณีดังกล่าวมีผู้เสียหายเป็นจํานวนมากและมีมูลค่าความเสียหายสูง มีเครือข่ายขนาดใหญ่ โดยมีการซื้อขายผ่านทางออนไลน์ ซึ่งเป็นช่องทางที่ผู้บริโภคมีการร้องเรียนมายัง สคบ. มากที่สุด การลงพื้นที่จับกุมครั้งนี้ ถือเป็นผลสําเร็จที่สามารถจับผู้ค้ารายใหญ่ และจะมีการขยายผลในระยะต่อไป เพื่อลดการสูญเสียที่อาจเกิดขึ้นในวงกว้าง พร้อมกันนี้ ขอความร่วมมือประชาชนหากพบเห็นการฉ้อโกงดังกล่าว สามารถร้องเรียนมายัง สคบ. ได้ที่สายด่วน 1166 ทางแอปพลิเคชัน OCPB Connect และสายด่วน 1144